Србинова молитва
Мило Јововић 

Боже, кому на св'јет власти
Хвалу дају без пристанка,
На почетку овог данка
Уздижем ти уздах мој.

Ти нас брани од пропасти,
Десницом нас светом штити,
Да вриједни и честити
Усчувамо камен свој.

Што нам оте туђа рука,
Поврати нам добри Боже;
Да нам прва круна може
Истом славом заблистат.

Сносили смо доста мука,
Теком пуних пет вјекова,
Робство, јаде и окова;
Борбе љуте, крвав рат.

Окр'јепи нас и појачи,
Што је наше да бранимо,
За крст свети да с' боримо
И слободу златну нам.

А душмане све потлачи,
Што презиру твој крст свети,
Нек се у пако сруше клети,
У вјечити казне плам.

У Бару (Црна Гора), 1894., Мило Јововић, „Словански свет “, број 17., у Трсту, 10. септембра 1894., стр. 327. - 328.
Јововићеве пјесме 1894.